# Jurnalul Oficial C 272A/3 au

| | ISSN 1977-1029 |
| --- | --- |
| Jurnalul Oficial
  al Uniunii Europene | C 272A |
| | |
| Ediţia în limba română | Comunicări şi informări | Anul 613 august 2018 |

ISSN 1977-1029

Jurnalul Oficial

al Uniunii Europene

C 272A

Ediţia în limba română

Comunicări şi informări

Anul 613 august 2018

---

| Cuprins | Pagina |
| --- | --- |
| | V   Anunţuri |
| | PROCEDURI ADMINISTRATIVE |
| | Comitetul unic de rezoluție |
| 2018/C 272 A/01 | Cerere publică de exprimare a interesului pentru numirea în calitate de membru supleant pentru comisia de apel a comitetului unic de rezoluție (SRB) (SRB/2018/001) | 1 |

Cuprins

Pagina

V   Anunţuri

PROCEDURI ADMINISTRATIVE

Comitetul unic de rezoluție

2018/C 272 A/01

Cerere publică de exprimare a interesului pentru numirea în calitate de membru supleant pentru comisia de apel a comitetului unic de rezoluție (SRB) (SRB/2018/001)

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Comitetul unic de rezoluție

| 3.8.2018 | RO | Jurnalul Oficial al Uniunii Europene | CA 272/1 |
| --- | --- | --- | --- |

3.8.2018

RO

Jurnalul Oficial al Uniunii Europene

CA 272/1

---

Cerere publică de exprimare a interesului pentru numirea în calitate de membru supleant pentru comisia de apel a comitetului unic de rezoluție (SRB)

(SRB/2018/001)

(2018/C 272 A/01)

Prezenta cerere de exprimare a interesului publicată de Comitetul unic de rezoluție se referă la numirea în calitate de membru supleant pentru comisia de apel din cadrul comitetului.

Comitetul unic de rezoluție

Comitetul unic de rezoluție (SRB) este autoritatea europeană de rezoluție și își desfășoară activitatea în strânsă cooperare cu autoritățile naționale de rezoluție ale statelor membre participante, formând împreună mecanismul unic de rezoluție (MUR). SRB își desfășoară activitatea în strânsă colaborare cu Comisia Europeană și cu Banca Centrală Europeană (BCE) în vederea asigurării stabilității financiare.

Misiunea acestuia este de a asigura rezoluția ordonată a băncilor în curs de a intra în dificultate, cu un impact minim asupra economiei reale și asupra finanțelor publice ale statelor membre participante și nu numai. Prin urmare, Comitetului unic de rezoluție i se acordă sarcini și responsabilități specifice în pregătirea și efectuarea rezoluției băncilor care sunt în curs de a intra în dificultate sau sunt susceptibile de a intra în dificultate.

SRB este responsabil, de asemenea, de gestionarea Fondului unic de rezoluție (FUR), astfel cum a fost stabilit prin Regulamentul (UE) nr. 806/2014 al Parlamentului European și al Consiliului (1) (RMUR) pentru a asigura disponibilitatea sprijinului financiar pe termen mediu în timp ce o bancă este restructurată și/sau face obiectul unei rezoluții.

SRB este o agenție autofinanțată a Uniunii Europene.

Comisia de apel a SRB

În conformitate cu articolul 85 din RMUR, SRB a instituit o comisie de apel care să decidă în legătură cu recursurile înaintate împotriva anumitor decizii luate de comitet. În conformitate cu alineatul (3), orice persoană fizică sau juridică, inclusiv autoritățile de rezoluție, poate contesta o decizie a comitetului pentru:

| — | soluționarea obstacolelor semnificative din calea posibilităților de rezoluție în conformitate cu articolul 10 alineatul (10) din RMUR; |
| --- | --- |

—

soluționarea obstacolelor semnificative din calea posibilităților de rezoluție în conformitate cu articolul 10 alineatul (10) din RMUR;

| — | aplicarea obligațiilor simplificate în ceea ce privește elaborarea planurilor de rezoluție în cazul unor entități specifice sau derogarea de la obligația de a elabora planurile respective, în conformitate cu articolul 11 din RMUR; |
| --- | --- |

—

aplicarea obligațiilor simplificate în ceea ce privește elaborarea planurilor de rezoluție în cazul unor entități specifice sau derogarea de la obligația de a elabora planurile respective, în conformitate cu articolul 11 din RMUR;

| — | determinarea cerinței minime privind fondurile proprii și pasivele eligibile în conformitate cu articolul 12 alineatul (1) din RMUR; |
| --- | --- |

—

determinarea cerinței minime privind fondurile proprii și pasivele eligibile în conformitate cu articolul 12 alineatul (1) din RMUR;

| — | impunerea unei sancțiuni în conformitate cu articolele 38-41; |
| --- | --- |

—

impunerea unei sancțiuni în conformitate cu articolele 38-41;

| — | creșterea contribuțiilor la cheltuielile administrative ale comitetului în conformitate cu articolul 65 alineatul (3) din RMUR; |
| --- | --- |

—

creșterea contribuțiilor la cheltuielile administrative ale comitetului în conformitate cu articolul 65 alineatul (3) din RMUR;

| — | creșterea contribuțiilor ex post extraordinare în conformitate cu articolul 71 din RMUR; și |
| --- | --- |

—

creșterea contribuțiilor ex post extraordinare în conformitate cu articolul 71 din RMUR; și

| — | refuzarea accesului la documente în temeiul cadrului privind accesul public la documente menționat la articolul 90 alineatul (3) din RMUR. |
| --- | --- |

—

refuzarea accesului la documente în temeiul cadrului privind accesul public la documente menționat la articolul 90 alineatul (3) din RMUR.

Comisia de apel decide cu majoritatea membrilor săi [alineatul (4)]. Deciziile sale trebuie să fie motivate și notificate părților [alineatul (9)]. Comisia de apel poate să confirme deciziile adoptate de comitet sau poate să retrimită cauza acestuia. Decizia comisiei de apel este obligatorie pentru comitet, care adoptă o decizie modificată privind cauza respectivă [alineatul (8)]. Deciziile luate de comisia de apel pot fi contestate în fața Curții de Justiție a Uniunii Europene [articolul 86 alineatul (1) din RMUR]. Conform articolului 85 alineatul (10) din RMUR, comisia de apel și-a adoptat propriul regulament de procedură (a se vedea https://srb.europa.eu/en/content/procedure). Comisia de apel este asistată în activitatea sa de un secretariat independent.

Componența comisiei de apel

În temeiul articolului 85 alineatul (2) din RMUR, comisia de apel este alcătuită din cinci membri și doi membri supleanți, care sunt persoane de înaltă reputație din statele membre, provenind din sectorul public sau privat, care au făcut dovada cunoștințelor și a experienței profesionale relevante în sectorul bancar sau al altor servicii financiare, inclusiv a experienței în materie de rezoluție.

Membrii comisiei de apel și cei doi membri supleanți sunt numiți de SRB pentru un mandat de cinci (5) ani, care poate fi prelungit o singură dată, în urma unei cereri publice de exprimare a interesului. Aceștia nu sunt constrânși să respecte nicio instrucțiune.

Componența actuală a comisiei de apel este disponibilă la adresa: https://srb.europa.eu/en/content/composition

Cerere de exprimare a interesului pentru funcția de membru supleant în comisia de apel

| Prezenta cerere de exprimare a interesului are ca scop selectarea candidatului (candidaților) pentru funcția de membru supleant (membri supleanți), care poate (pot) deveni membru (membri) după eliberarea de obligații a foștilor membri ai comisiei de apel sau, dacă este nevoie, în funcție de fiecare caz în parte. Membrul supleant (membrii supleanți) va (vor) fi desemnat (desemnați) și numit (numiți) de SRB pentru un mandat de cinci (5) ani, care poate fi prelungit o singură dată. Membrii și membrii supleanți sunt numiți cu titlu personal și, prin urmare, nu pot să își delege responsabilitățile unui alt membru sau unui terț. |
| --- |

Prezenta cerere de exprimare a interesului are ca scop selectarea candidatului (candidaților) pentru funcția de membru supleant (membri supleanți), care poate (pot) deveni membru (membri) după eliberarea de obligații a foștilor membri ai comisiei de apel sau, dacă este nevoie, în funcție de fiecare caz în parte. Membrul supleant (membrii supleanți) va (vor) fi desemnat (desemnați) și numit (numiți) de SRB pentru un mandat de cinci (5) ani, care poate fi prelungit o singură dată. Membrii și membrii supleanți sunt numiți cu titlu personal și, prin urmare, nu pot să își delege responsabilitățile unui alt membru sau unui terț.

Volumul de activitate

În general, membrii supleanți îi înlocuiesc pe membrii comisiei de apel în caz de incapacitate a acestora sau de conflict de interese în contextul unui anumit recurs, de exemplu atunci când se consideră că un membru al comisiei de apel are un interes privat sau personal care poate influența sau pare să influențeze îndeplinirea imparțială și obiectivă a atribuțiilor sale. În cazul unei eliberări timpurii de obligații a unui membru, comisia de apel poate, de asemenea, să îi invite pe membrii supleanți să devină membri permanenți pentru perioada rămasă din mandatul membrului care a fost eliberat de obligații.

Membrii și membrii supleanți ar trebui să participe în mod activ și regulat. În acest sens, se așteaptă ca persoana desemnată să participe la reuniuni periodice și ad-hoc. Comisia de apel se reunește de aproximativ patru ori pe an, pentru a participa în mod regulat la o reuniune de o zi, la sediul SRB din Bruxelles, în Belgia. În cazul în care este necesar, reuniunile pot avea loc mai des. Candidații trebuie să aibă în vedere faptul că, în general, reuniunile implică activități pregătitoare. De asemenea, aceștia ar trebui să fie dispuși să utilizeze mijloace de comunicare electronice pentru gestionarea și schimbul de documente. Documentele de lucru sunt furnizate în limba engleză, iar reuniunile se desfășoară, de asemenea, în limba engleză. O foarte bună cunoaștere a limbii engleze este, prin urmare, esențială.

Indemnizații și drepturi

Membrii și membrii supleanți primesc o remunerație proporțională cu sarcinile care le sunt atribuite pe baza unui contract de furnizare de servicii, dar nu sunt angajați permanenți ai SRB. Membrii și membrii supleanți ai comisiei de apel pot avea, prin urmare, locuri de muncă cu normă întreagă, în măsura în care acest lucru este compatibil cu capacitatea lor de fi disponibili în termen scurt pentru a audia recursuri (cf. Independența).

Membrii și membrii supleanți primesc o remunerație de 800 EUR pe zi lucrătoare, cu o indemnizație forfetară maximă de 8 000 EUR pe cauză. Nivelul de activitate al comisiei de apel depinde de numărul de recursuri înaintate împotriva deciziilor comitetului.

Cheltuielile de deplasare, de cazare și de ședere ale membrilor sau ale membrilor supleanți sunt suportate de Comitetul unic de rezoluție în conformitate cu decizia sa privind normele de rambursare pentru comisia de apel.

Termenii și condițiile detaliate privind numirea membrilor și a membrilor supleanți ai comisiei de apel vor fi stabilite separat între aceștia și SRB.

Criterii de eligibilitate

Candidații trebuie să respecte cerințele de mai jos; în caz contrar, candidaturile lor nu vor fi luate în considerare.

La termenul-limită de depunere a candidaturilor, candidații trebuie să îndeplinească următoarele condiții:

| — | să fie cetățeni ai unui stat membru al Uniunii Europene; |
| --- | --- |

—

să fie cetățeni ai unui stat membru al Uniunii Europene;

| — | să nu facă parte din personalul SRB; |
| --- | --- |

—

să nu facă parte din personalul SRB;

| — | să nu facă parte din personalul autorităților de rezoluție sau al altor instituții, organe, oficii și agenții naționale sau ale Uniunii implicate în îndeplinirea sarcinilor atribuite Comitetului unic de rezoluție în temeiul RMUR; |
| --- | --- |

—

să nu facă parte din personalul autorităților de rezoluție sau al altor instituții, organe, oficii și agenții naționale sau ale Uniunii implicate în îndeplinirea sarcinilor atribuite Comitetului unic de rezoluție în temeiul RMUR;

| — | să fi:






  (a) | absolvit cu succes un ciclu complet de studii universitare, de preferință în drept, economie sau alte domenii relevante pentru activitatea comisiei de apel a SRB, atestate de o diplomă, în cazul în care durata normală a învățământului universitar este de patru (4) ani sau mai mult și permite accesul la studii postuniversitare; sau |
| --- | --- | --- |

—

să fi:

(a)

absolvit cu succes un ciclu complet de studii universitare, de preferință în drept, economie sau alte domenii relevante pentru activitatea comisiei de apel a SRB, atestate de o diplomă, în cazul în care durata normală a învățământului universitar este de patru (4) ani sau mai mult și permite accesul la studii postuniversitare; sau

| (b) | obținut o calificare pentru a desfășura activități profesionale în calitate de avocat într-un stat membru; |
| --- | --- |

(b)

obținut o calificare pentru a desfășura activități profesionale în calitate de avocat într-un stat membru;

| — | să aibă cunoștințe relevante și cel puțin zece (10) ani de experiență profesională, inclusiv experiență în materie de rezoluție, în domeniul bancar sau al altor servicii financiare (dobândită după obținerea diplomei universitare); și |
| --- | --- |

—

să aibă cunoștințe relevante și cel puțin zece (10) ani de experiență profesională, inclusiv experiență în materie de rezoluție, în domeniul bancar sau al altor servicii financiare (dobândită după obținerea diplomei universitare); și

| — | să cunoască la nivel aprofundat limba engleză, cu competențe de redactare dovedite, și la nivel satisfăcător cel puțin o altă limbă oficială a Uniunii Europene. |
| --- | --- |

—

să cunoască la nivel aprofundat limba engleză, cu competențe de redactare dovedite, și la nivel satisfăcător cel puțin o altă limbă oficială a Uniunii Europene.

Independența

Toți candidații vor face obiectul unei verificări prealabile în legătură cu orice potențial conflict de interese, în conformitate cu normele aplicabile. În acest scop, toți candidații trebuie să depună, împreună cu candidatura lor, un formular privind declarația de interese, conform explicațiilor de mai jos, completat în întregime și semnat în mod corespunzător. Identificarea oricărui interes direct va conduce la excluderea din procesul de numire.

Membrii și membrii supleanți ai comisiei de apel acționează independent și în interes public și nu sunt constrânși să respecte nicio instrucțiune. Aceștia prezintă o declarație publică de angajamente și o declarație publică de interese în care menționează orice interese directe sau indirecte care ar putea să le afecteze independența sau inexistența oricăror astfel de interese.

Criterii de selecție

Evaluarea candidaturilor depuse ca răspuns la cererea de exprimare a interesului se va baza pe:

| — | dovada cunoștințelor și a experienței profesionale relevante la un nivel suficient de ridicat în domeniul dreptului, al serviciilor bancare sau al altor servicii financiare, care pot include experiența în reglementarea serviciilor financiare; |
| --- | --- |

—

dovada cunoștințelor și a experienței profesionale relevante la un nivel suficient de ridicat în domeniul dreptului, al serviciilor bancare sau al altor servicii financiare, care pot include experiența în reglementarea serviciilor financiare;

| — | experiența în materie de rezoluție în sectorul bancar; |
| --- | --- |

—

experiența în materie de rezoluție în sectorul bancar;

| — | activități juridice sau academice legate de rezoluție; |
| --- | --- |

—

activități juridice sau academice legate de rezoluție;

| — | o foarte bună cunoaștere și înțelegere a legislației UE în domeniul serviciilor bancare și al altor servicii financiare; |
| --- | --- |

—

o foarte bună cunoaștere și înțelegere a legislației UE în domeniul serviciilor bancare și al altor servicii financiare;

| — | o foarte bună cunoaștere și înțelegere a practicii în materie de proceduri în ceea ce privește procedurile de recurs; |
| --- | --- |

—

o foarte bună cunoaștere și înțelegere a practicii în materie de proceduri în ceea ce privește procedurile de recurs;

| — | capacitatea de a fi disponibil în termen scurt pentru a audia recursurile împotriva deciziilor comitetului; |
| --- | --- |

—

capacitatea de a fi disponibil în termen scurt pentru a audia recursurile împotriva deciziilor comitetului;

| — | eventualitatea apariției unor conflicte de interese care ar putea limita capacitatea unui candidat de a audia recursurile și |
| --- | --- |

—

eventualitatea apariției unor conflicte de interese care ar putea limita capacitatea unui candidat de a audia recursurile și

| — | capacitatea, dovedită cu ajutorul unor elemente obiective ale rezultatelor anterioare, de a-și desfășura activitatea și de a interacționa într-un mediu colegial. |
| --- | --- |

—

capacitatea, dovedită cu ajutorul unor elemente obiective ale rezultatelor anterioare, de a-și desfășura activitatea și de a interacționa într-un mediu colegial.

Procedura de depunere a candidaturii și termenul limită

Candidatura trebuie să cuprindă:

| (a) | o scrisoare de intenție (semnată); |
| --- | --- |

(a)

o scrisoare de intenție (semnată);

| (b) | formularul privind declarația de interese completat (semnat):
  https://srb.europa.eu/sites/srbsite/files/declaration_of_interests.pdf; |
| --- | --- |

(b)

formularul privind declarația de interese completat (semnat):

https://srb.europa.eu/sites/srbsite/files/declaration_of_interests.pdf;

| (c) | un CV. |
| --- | --- |

(c)

un CV.

În această etapă, nu trebuie trimise copii legalizate ale diplomelor/certificatelor, referințe, dovezi privind experiența profesională etc., acestea trebuind prezentate, la cerere, într-o etapă ulterioară a procedurii.

Având în vedere că limba de lucru predominantă din cadrul SRB este limba engleză, candidații trebuie să își depună candidatura în limba engleză.

Prin depunerea candidaturii, candidații acceptă procedurile și condițiile descrise în prezenta cerere de exprimare a interesului și în documentele la care aceasta face trimitere. În pregătirea dosarelor de candidatură, candidații nu pot, în niciun caz, să facă trimitere la documente trimise în dosare anterioare de candidatură (nu vor fi acceptate, de exemplu, copii ale unor candidaturi anterioare). Orice declarații false privind informațiile solicitate pot duce la excluderea din prezenta cerere de exprimare a interesului.

Termenul limită pentru depunerea candidaturilor este 7 septembrie 2018.

Dosarul complet de candidatură trebuie să fie transmis prin mijloace electronice până cel târziu la 7 septembrie 2018, ora 23.59, la următoarea adresă de e-mail:

SRB-RECRUITMENT@srb.europa.eu

Subiectul e-mailului ar trebui să conțină numărul de referință al cererii de exprimare a interesului: SRB/2018/001 (https://srb.europa.eu/en/vacancies).

Se preconizează că desemnarea și numirea candidaților se vor încheia până la sfârșitul lunii septembrie 2018.

Pentru informații suplimentare privind prezenta cerere de exprimare a interesului, vă rugăm să ne contactați la adresa de e-mail SRB-RECRUITMENT@srb.europa.eu menționând la subiectul e-mailului numărul de referință al cererii de exprimare a interesului: [SRB/2018/001].

Procesul de numire

Toți candidații care răspund la această cerere de exprimare a interesului vor fi informați cu privire la rezultatul procesului de selecție.

Pe baza criteriilor de selecție enumerate mai sus, SRB stabilește o listă de candidați.

Egalitatea de șanse și protecția datelor cu caracter personal

Comitetul unic de rezoluție aplică o politică a egalității de șanse și acceptă candidaturile fără discriminare pe criterii de sex, rasă, culoare, origine etnică sau socială, caracteristici genetice, limbă, religie, opinii politice sau de orice altă natură, apartenența la o minoritate națională, proprietate, naștere, handicap, vârstă sau orientare sexuală.

Comitetul unic de rezoluție se va asigura, de asemenea, că datele cu caracter personal ale candidaților sunt prelucrate în conformitate cu Regulamentul (CE) nr. 45/2001 al Parlamentului European și al Consiliului (2). Acest lucru se aplică, în special, în ceea ce privește confidențialitatea și securitatea acestor date.

---

(1)  JO L 225, 30.7.2014, p. 1.

(2)  JO L 8, 12.1.2001, p. 1.

---